CELEX: 62016CN0237
Language: el
Date: 2016-04-25 00:00:00
Title: Υπόθεση C-237/16: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 25 Απριλίου 2016 – Asociación Nacional de Grandes Empresas de Distribución (ANGED) κατά Diputación General de Aragón

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/25
            
         Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 25 Απριλίου 2016 – Asociación Nacional de Grandes Empresas de Distribución (ANGED) κατά Diputación General de Aragón
   (Υπόθεση C-237/16)
   (2016/C 260/31)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo, Sala de lo Contencioso-Administrativo, Sección Segunda
   
      Διάδικοι στην υπόθεση της κύριας δίκης
   
   
      Αναιρεσείουσα: Asociación Nacional de Grandes Empresas de Distribución (ANGED)
   
      Αντίδικος κατ’ αναίρεση: Diputación General de Aragón
   
      Προδικαστικά ερωτήματα
   
   
               1)
            
            
               Αντίκεινται τα άρθρα 49 και 54 ΣΛΕΕ σε περιφερειακό φόρο ο οποίος φέρεται ότι επιβάλλεται για την περιβαλλοντική ζημία που προκαλείται από τη χρήση των εγκαταστάσεων και των στοιχείων που συνδέονται με τη δραστηριότητα και την οδική κυκλοφορία που παρατηρούνται σε σχέση με τα εμπορικά καταστήματα με μεγάλη επιφάνεια πωλήσεων και σταθμεύσεως για τους πελάτες τους, εφόσον η επιφάνεια λιανικών πωλήσεων υπερβαίνει τα 500 m2, όταν όμως ο φόρος αυτός επιβάλλεται ανεξάρτητα από την πραγματική θέση των εν λόγω εμπορικών καταστημάτων εντός ή εκτός της συμπαγούς αστικής περιοχής και βαρύνει στην πλειονότητα των περιπτώσεων τις επιχειρήσεις άλλων κρατών μελών, λαμβανομένων υπόψη ότι: (i) δεν επιβάλλεται στους εμπόρους οι οποίοι κατέχουν πλείονα εμπορικά καταστήματα, ανεξάρτητα από το άθροισμα της επιφάνειας λιανικών πωλήσεων, εάν κανένα εξ αυτών δεν έχει επιφάνεια λιανικών πωλήσεων άνω των 500 m2 και επίσης εάν κάποιο ή κάποια εξ αυτών υπερβαίνουν το συγκεκριμένο κατώτατο όριο αλλά η φορολογητέα βάση δεν υπερβαίνει τα 2 000 m2, πλην όμως επιβάλλεται στους εμπόρους με ένα μόνον εμπορικό κατάστημα του οποίου η επιφάνεια λιανικών πωλήσεων υπερβαίνει τα προμνησθέντα κατώτατα όρια, και (ii) δεν επιβάλλεται στα εμπορικά καταστήματα που έχουν ως αποκλειστικό αντικείμενο την πώληση μηχανημάτων, οχημάτων, εργαλείων και βιομηχανικών υλικών· υλικών οικοδομών, ειδών υγιεινής, πορτών και παραθύρων, αποκλειστικά σε επαγγελματίες· ειδών επιπλώσεως σε μεμονωμένα, παραδοσιακά και εξειδικευμένα καταστήματα· αυτοκινήτων οχημάτων σε εκθέσεις αντιπροσώπων και συνεργεία επισκευών· φυτώρια κηπουρικής και καλλιέργειας και πρατήρια καυσίμων αυτοκινήσεως, ανεξαρτήτως επιφάνειας λιανικών πωλήσεων;
            
         
               2)
            
            
               Έχει το άρθρο 107, παράγραφος 1, ΣΛΕΕ την έννοια ότι συνιστούν απαγορευμένες κρατικές ενισχύσεις, βάσει της εν λόγω διατάξεως, η απαλλαγή από την καταβολή του IDMGAV των εμπορικών καταστημάτων με επιφάνεια λιανικών πωλήσεων κάτω των 500 m2 ή άνω των 500 m2, εφόσον η φορολογητέα βάση δεν υπερβαίνει τα 2 000 m2, και των εμπορικών καταστημάτων που έχουν ως αποκλειστικό αντικείμενο την πώληση μηχανημάτων, οχημάτων, εργαλείων και βιομηχανικών υλικών· υλικών οικοδομών, ειδών υγιεινής, πορτών και παραθύρων, αποκλειστικά σε επαγγελματίες· ειδών επιπλώσεως σε μεμονωμένα, παραδοσιακά ή εξειδικευμένα καταστήματα· αυτοκινήτων οχημάτων σε εκθέσεις αντιπροσώπων και συνεργεία επισκευών· των φυτωρίων κηπουρικής και καλλιέργειας και των πρατηρίων καυσίμων αυτοκινήσεως;